65 साल के डॉक्टर मुकीम जहांगीरपुरी एच ब्लॉक में रहते थे । वहीं पर इनका नीचे क्लीनिक तो ऊपर रिहाइश है । कुछ दिन बाद ही इनकी बेटी की शादी थी। घर पर शादी की तैयारियां थी और जेवरात वगैरहा भी बन कर आ गए थे। आज सुबह डॉक्टर मुकीम की बेटी ड्यूटी पर चली गई जो कि एक स्कूल में गेस्ट टीचर है। आज करीब 10:30 बजे पुलिस को कॉल मिलती है कि डॉक्टर घर में बेहोश हैं। तब जाकर देखा गया कि डॉक्टर की मौत हो चुकी है और पास में एक चाकू रखा हुआ मिला है और अलमारी टूटी हुई और सामान बिखरा हुआ मिला है। आशंका है कि डॉक्टर मुकीम की लूट के इरादे से हत्या की गई है। शरीर पर चाकू लगने के निशान नही है आशंका है चाकू दिखाकर लूट की गई है, हत्या गला दबाकर की लग रही है पर पुष्टि पोस्ट मार्टम के बाद ही हो पाएगी।